Универзитет у Београду, Машински факултет, Караљице Марије 16, 11120 Београд, на основу Решења којим се овлашћује Машински факултет Универзитета у Београду за обављање послова обуке енергетских менаџера и овлашћених енергетских саветника („Службени гласник РС”, број 95/15) и Правилника о начину спровођења и садржини програма обуке за енергетског менаџера, трошковима похађања обуке, као и ближим условима, програму и начину полагања испита за енергетског менаџера (Сл. гласник РС, бр. 12/2015), објављује

## П О З И В

за пријављивање кандидата за обуку за енергетске менаџере за за обвезнике система енергетског менаџмента са претежном делатношћу у производном сектору, који обухвата и јавна предузећа (у даљем тексту: енергетски менаџери за област индустријске енергетике).

Уз попуњен и потписан [Пријавни образац-обука-индустрија](file:///C%3A%5CUsers%5CMilo%C5%A1%5CDocuments%5C03.%20Centar%20za%20obuku%20energetskih%20menadzera%5C02.%20za%20sajt%20MF%5C2016_10_4%5CPrijavni%20obrazac_industrija.docx), подноси се следећа документација:

* **фотокопија личне карте** (или очитану електронску личну карту)
* **фотокопија дипломе** о стеченом високо образовању првог степена академских студија у области техничко-технолошких наука у обиму од 180 ЕСПБ (Европски систем преноса бодова) или фотокопију дипломе стеченом високом образовању другог степена академских судија на мастер академским студијама 300 ЕСПБ, односно диплому о стеченом звању дипломираног инжењера у образовно-научним областима машинства, електротехнике или технологије,

и опционо:

* **Изјаву** да је кандидат од стране јавног предузећа или привредног друштва номинован да по добијању лиценце буде именован за енергетског менаджера јавног предузећа или привредног друштва као обвезника Сиситема енергетског менаџманта, оверену и потписану од овлашћеног лица предузећа или привредног друштва (директора или заменика директора).

Пријаве са комплетном документацијом се подносе у затвореној коверти са назнаком - **Пријава на Позив за обуку енергетских менаџера за област индустријске енергетике**, на адресу:

Машински факултет,
Караљице Марије 16
11120 Београд

На полеђини коверте навести пун назив и адресу подносиоца пријаве.

Обука за енергетске менаџере за област општинске енергетике, биће одржана на Машинском факултетуу Београду, и биће у потпуности одржана у скаду програмом и правилима прописаним Правилником о начину спровођења и садржини програма обуке за енергетског менаџера, трошковима похађања обуке, као и ближим условима, програму и начину полагања испита за енергетског менаџера (Сл. гласник РС, бр. 12/2015).

Прелиминарни списак полазника обуке биће објављен **17. октобра 2016.** године.

По објављивању списка, полазници ће добити инструкције како да регулишу трошкове обуке.
Копију уплатнице, као доказ да је полазник платио трошкове обуке, полазници достављају пре почетка обуке.

Почетак обуке предвиђен је за **7. новембар 2016**. године.

За додатне информације у вези са Позива можете се обратити на електронску адресу scee@mas.bg.ac.rs.